Author: .
Last saved by: Kristi Kraavi-Käerdi
Company: Microsoft

EESTI JURISTIDE LIIT

Presidentuuri istungi protokoll nr 12			    Tallinn, 14. märts  2022

Koosolek toimus elektrooniliselt. 

Koosolekul osalesid: Mai Palmipuu, Heino Junolainen, Kristi Kraavi- Käerdi 
Koosolekut juhatas: Kristi Kraavi - Käerdi
Protokollis: Krista Paal

Algus kell: 16.00
Lõpp kell: 17.45

Päevakorras:
1.	EJL büroo töökorraldus.
2.	Justiitsministeeriumi kutse VÕS 20.aastapäeva konverentsi korralduses osalemine. 
3.	Õigusteadlaste Päevade lõpp-paneeli korraldamine ja teemade valik.
4.	EJL laiendatud volikogu istungi korraldamine. 

Päevakorrapunkt 1. 
EJL büroo töökorraldus

Krista Paal
Andis ülevaate büroo töökorraldusest. Nõunik Olga Vaarmann lõpetas töölepingu ja tema tööülesanded korraldati ringi. Kuna tööd on palju, siis see ei saa kesta kaua. Vajalik mehitada töökoht. Mõistlik on nõuniku töökohustused kaasajastada ja ümber korraldada. 

Kristi Kraavi- Käerdi
See on ajutine lahendus, kuna üksi kindlasti büroos direktor hakkama ei saa. Peame leidma uue inimese. 
Mai Palmipuu
Probleem tuleb lahendada. Uus töötaja võiks asuda tööle septembris 2022. 
 
Presidentuur võttis arutelu teadmiseks. 

Päevakorrapunkt 2. 
Justiitsministeeriumi kutse VÕS 20.aastapäeva konverentsi korralduses osalemine. 

Mai Palmipuu
JUM on saatnud kutse osaleda VÕS 20-nda aastapäeva konverentsi korraldamisel. Täna pole teada, mida JUM konverentsi korraldamisel kaasamise all täpselt mõtles, pole teada. Meie oskusi ja liikmete kapatsiteeti arvestades, saaksime pakkuda nii korralduslikku kui esinejate poolset kaasabi.

Heino Junolainen
Võib eeldada, et JUM ei pidanud silmas rahalist toetust. Kahjuks seda me pakkuda ei saa. 

Kristi Kraavi- Käerdi
Teha JUM-ile kiri, et oleme nõus osalema konverentsi korraldamisel ja soovime täpsustada meie vastutusala. 
Omalt poolt võiksime välja pakkuda lektorid/ esinejad meie oma liikmete hulgast. Priidu Pärna, Jüri Raidla jne. 

Otsustati: osaleda kaaskorraldajatena Justiitsministeeriumi poolt korraldataval konverentsil „ Võlaõigusseadus 20“. 
Kõik olid selle otsuse poolt. 

Päevakorrapunkt 3. 
Õigusteadlaste Päevade lõpp-paneeli korraldamine. 

Mai Palmipuu
Peame ÕTP korralduskomisjonile tegema omapoolse ettepaneku lõpp-paneeli teema ja esinejate kohta. 
Kristi Kraavi- Käerdi
Oleme eelmisel presidentuuri istungil valinud paneeli teemaks:“ Digipööre. Areng ja arendus. Õigustehnoloogilised lahendused“. 
Peame antud teema käsitlusel lähtuma õiguslikule vaatele. Büroo on välja pakkunud esinejad, kuid õiguslik pool on siin väga väheselt esindatud ( puuduvad õigusteadlased).  
Krista Paal
	Esialgsed kokkulepped on: Tarmo Soomere- Teaduste Akadeemia president; Mihhail 
	Kõlvart- Tallinna Linnapea( Roheline pealinn) ja ootab ametlikku kutset. M. Kõlvart on 
	jurist; Tiit Vähi- ettevõtja ja väga kõhklev esinemise suhtes; 
	Kaja Tael- välisministeeriumi Eesti kliima- ja energiapoliitika erisaadik ning moderaatorina  
	Märt Treier.
Heino Junolainen
Ettevõtjatest soovitan Alexela AS ühte omanikku Marti Hääl´t. Jurist, kes omab teadmisi energeetika, energia ja rohelise maailmavaate suhtes. Väga hea lektor, sügavate teadmiste ja lihtsa väljenduskeelega. Erialalt jurist ning saab tuua esile seadusandlikud kitsaskohad rohepöörde teostamiseks. 

Mai Palmipuu
Tänane maailm on väga muutunud ning peaksime vaatama, kas korralduskomitee leiab vajaduse keskenduda rohepöörde teemale. 

Kristi Kraavi- Käerdi
Peaksime leidma veel mõjukaid ja huvitavaid väitlejaid. Teen ettepaneku kas Kadri Simson- EK või Andrus Ansip- EP. 
 
Mai Palmipuu
Teeme ettepanekud korralduskomisjonile. 

Otsustati: esitada ÕTP korralduskomiteele lõpp-paneelistungi teemaks: “ Digipööre. Areng ja arendus. Õigustehnoloogilised lahendused“.
Esitada ÕTP korralduskomiteele väitlejatena : T. Soomere, M. Hääl, M. Kõlvart, K. Tael, K. Simson või A. Ansip. 
Kõik olid selle otsuse poolt. 

Päevakorrapunkt 4
EJL laiendatud volikogu istungi korraldamine. 

Kristi Kraavi- Käerdi
Vajalik kutsuda kokku laiendatud EJL volikogu. Teemaks: EJL võimalused Ukraina rahva abistamiseks. 

Mai Palmipuu
Kas meil ise mingit sisendit on või kutsume ellu arutelu?

Heino Junolainen
Teeme ilma eelnevate projektideta. Tekitame diskussiooni ja vaatame, mis välja koorub. 

Kristi Kraavi- Käerdi
Tegi ettepaneku korraldada laiendatud EJL volikogu 23.03.2022 kell 17.00 veebi teel. 

Otsustati: Korraldada veebi teel laiendatud volikogu istung 23.03.2022 kell 17.00.
Bürool korraldada teabe edastamine ja osalejate registreerimine.  

Koosolek lõppes kell 17.45
 
Kristi Kraavi- Käerdi
Koosoleku juhataja
(allkirjastatud digitaalselt) 					Krista Paal
Koosoleku protokollija                         
(allkirjastatud digitaalselt)